Internacia Federacio de Naĝado

La Internacia Federacio de Naĝado (france Fédération Internationale de Natation, angle World Aquatics, antaŭ konata akronime FINA) estas la internacia rega instanco pri naĝado, agnoskita de la Internacia Olimpika Komitato por la Superrigardo de Internaciaj Akvaj Sportaj Konkursoj. Ĝi estas unu el la internaciaj federacioj, kiu rajtas kontroli sporton de la Olimpika Komitato aŭ la internacia komunumo. La asocio fondiĝis en 1908. Ĝia sidejo troviĝas en Laŭzano, Svislando. La federacio nuntempe kontrolas ses akvajn sportojn: naĝado, akvosaltado aŭ plonĝado, akvopilkado, arta aŭ sinkrona naĝado, malfermakva naĝado kaj ekde 2013 aldone ankaŭ alta akvosaltado (kun falado de 27 metroj ĉe viroj kaj de 20 metroj ĉe inoj). La pinta internacia evento de la federacio estas la Monda ĉampionado pri akvosporto, kiu ideale okazu ĉiujn du jarojn, en la neparaj jaroj. Historio La Federacio estis fondita la 19an de julio 1908 ĉe la Hotelo Manchester en Londono, Britio fine de la Londonaj Olimpikoj fare de la belgaj, britaj, danaj, francaj, germanaj, hungaraj, finnaj kaj svedaj naĝfederacioj. Nombro de landaj naĝfederacioj jare: 1908: 8 1928: 38 1958: 75 1978: 106 1988: 109 2000: 174 2008: 197 2016: 207 Referencoj Eksteraj ligiloj Oficiala retejo